open-index/open-wikipedia-markdown huggingface dataset:
Κατάρρευση κτιρίου στη Σαβάρ το 2013

thumb|250px|Σκηνή από τις προσπάθειες διάσωσης
Το κτίριο Ράνα Πλάζα στην Σαβάρ, 30 χιλιόμετρα μακριά από την Ντάκα, πρωτεύουσα του Μπανγκλαντές, κατέρρευσε τις 24 Απριλίου 2013, με αποτέλεσμα τον θάνατο τουλάχιστον 1.127 ανθρώπων (μετά τις 13 Μαΐου σταμάτησαν οι προσπάθειες ανάσυρσης νεκρών) και τον τραυματισμό περίπου 2.450. Το κτίριο φιλοξενούσε πέντε υφαντουργίες, οι οποίες συνδέονται κυρίως με την ισπανική εταιρεία Mango και την βρετανική Primark, μια τράπεζα και γραφεία και κατέρρευσε στη πρωινή ώρα αιχμής. Θεωρείται το χειρότερο εργατικό ατύχημα στη χώρα, και το φονικότερο βιομηχανικό ατύχημα που έχει συμβεί μετά τη διαρροή χημικών στο Μποπάλ το 1984.

## Υπόβαθρο
Ο τομέας των υφαντουργιών στο Μπανγκλαντές είναι μια από τις κύριες πηγές εισοδήματος στη χώρα, ενώ το Μπανγκλαντές είναι ο δεύτερος μεγαλύτερος προμηθευτής έτοιμων υφασμάτων στο κόσμο. Σε αυτόν εργάζονται περίπου 3,6 εκατομμύρια άνθρωποι. Προμηθευτές των υφασμάτων είναι κυρίως εταιρείες στη Δύση. Έχουν εκφραστεί πολλές φορές φόβοι για την ασφάλεια των εργαζομένων στον τομέα. Πέντε μήνες πριν την κατάρρευση είχε προηγηθεί πολύνεκρη πυρκαγιά σε άλλο εργοστάσιο υφαντουργίας στη Ντάκα, με περισσότερους από 100 νεκρούς.

Το κτίριο Ράνα Πλάζα ήταν ιδιοκτησία του Σοχέλ Ράνα, μέλος του κυβερνόντος κόμματος. Πέρα από τα εργοστάσια υφαντουργίας, στο κτίριο βρισκόταν μια τράπεζα και διάφορα άλλα καταστήματα. Οι εργάτες που δούλευαν στο κτίριο είχαν παραπονεθεί για ρωγμές σε αυτό, αλλά αγνοήθηκαν από τους υπεύθυνους, οι οποίοι τους υποχρέωσαν να συνεχίσουν και την επόμενη μέρα την εργασία τους. Στα μέσα ενημέρωσης του Μπανγκλαντές αναφέρεται ότι το κτίριο είχε ελεγχθεί την προηγουμένη από επιθεωρητές, οι οποίοι ζήτησαν την εκκένωση του κτιρίου. Ενώ η τράπεζα και τα καταστήματα εκκενώθηκαν, οι εργάτες των υφαντουργείων αναγκάστηκαν να δουλέψουν.

## Αντίκτυπος
Την επομένη του δυστυχήματος, δεκάδες χιλιάδες εργάτες απήργησαν σε όλη τη χώρα σε ένδειξη συμπαράσταση στα θύματα της κατάρρευσης, με αποτέλεσμα το κλείσιμο εκατοντάδων μονάδων παραγωγής ενδυμάτων. Η μέρα κηρύχθηκε ημέρα εθνικού πένθους, με τις σημαίες να κυματίζουν μεσίστιες. Την επομένη, τις 26 Απριλίου, εκατοντάδες χιλιάδες εργάτες συμμετείχαν σε μια ογκώδη διαδήλωση. Το οργισμένο πλήθος ανέτρεψε αυτοκίνητα, έκαψε λάστιχα, προσπάθησε να πυρπολήσει καταστήματα και ανάγκασε εργοστάσια να κλείσουν. Η αστυνομία χρειάστηκε να χρησιμοποιήσει σφαίρες από καουτσούκ και δακρυγόνα για τους απωθήσει.

## Παραπομπές


Κατηγορία:2013
Κατηγορία:Μπανγκλαντές
Κατηγορία:Βιομηχανικά ατυχήματα
Κατηγορία:Εταιρικά σκάνδαλα
Κατηγορία:Καταστροφές σε κτίρια και κατασκευές
Ακακία Κωνσταντινουπόλεως

Η **Ακακία Κωνσταντινουπόλεως** (επιστημονική ονομασία *Albizia julibrissin*, *Αλβιζία η ροδομέταξος* ή *Αλβιζία η γιουλιβρισίμη*) ή **γκιουλμπρισίμ** είναι είδος δέντρου που κατάγεται από την νοτιοδυτική και ανατολική Ασία, από το Ιράν μέχρι την Ιαπωνία. Το δέντρο χρησιμοποιείται συχνά για καλλωπιστικούς σκοπούς. Ανήκει στην οικογένεια των Χεδρωπών.

## Ονομασία
Παρά το γεγονός ότι αποκαλείται «Ακακία», το δέντρο δεν ανήκει στο γένος της Ακακίας, αλλά στο γένος Αλβιζία. Το γένος πήρε το όνομά του από τον Ιταλό ευγενή Φιλίππο ντεγλι Αλμπίτσι, ο οποίος θεωρείται ότι το εισήγαγε στην Ευρώπη στα μέσα του 18ου αιώνα. Ο όρος γιουλιβρισίμ είναι μια παραφθορά της περσικής λέξης γκουλ-ι αμπρισάμ (گل ابریشم), η οποία σημαίνει «μεταξένιο λουλούδι» (η λέξη γκουλ σημαίνει λουλούδι και το αμπρισάμ μετάξι). Το φυτό αποκαλείται επίσης και «Μιμόζα» παρά το γεγονός ότι δεν ανήκει στο ομώνυμο γένος.

## Περιγραφή
thumb|240px|left|Άποψη ολόκληρου του δέντρου
Το γκιουλμπρισίμ είναι φυλλοβόλο σχετικά μικρό δέντρο, με ύψος από 5 μέχρι 12 μέτρα. Έχει μια μεγάλη κόμη σε σχήμα ομπρέλας. Ο φλοιός του δέντρου έχει σκούρο πρασινωπό γκρι χρώμα και αποκτά κατακόρυφες ραβδώσεις όσο το δέντρο μεγαλώνει. Τα φύλλα του δέντρου είναι διπτεροειδή, με 20 έως 45 εκατοστά μήκος και 12 με 25 εκατοστά πλάτος. Αποτελούνται από 6 με 12 ζεύγη από φύλλα πτεροειδούς μορφής, τα οποία με τη σειρά τους αποτελούνται από 15 με 30 ζεύγη ωοειδών φυλλαρίων, τα οποία έχουν μήκος από 6 μέχρι 15 χιλιοστά και πλάτος 2 με 4 χιλιοστά. Τα φύλλα του έχουν την ιδιότητα να κλείνουν το βράδυ. Το γκιουλμπρισίμ έχει πυκνή και παρατεταμένη ανθοφορία, η οποία διαρκεί όλο το καλοκαίρι. Τα άνθη βρίσκονται σε βότρεις και δεν έχουν πέταλα, αλλά μόνο ένα πυκνό σχηματισμό από στήμονες με μήκος 2 με 3 εκατοστά. Έχουν λευκό-ροζ χρώμα, με τη βάση να είναι πιο λευκή, ελαφρύ άρωμα και εμφάνιση σαν ίνες από μετάξι. Τα λουλούδια του είναι γνωστά ότι προσελκύουν μέλισσες, πεταλούδες και κολιμπρί. Ο καρπός του δέντρου είναι ένας επίπεδος καφέ χέδρωπας με μήκος από 10 μέχρι 25 εκατοστά και πλάτος 2 με 3.

## Καλλιέργεια
Το πλούσιο φύλλωμά του και η παρατεταμένη ανθοφορία του καθιστούν το γκιουλμπρισίμ ένα δημοφιλές καλλωπιστικό φυτό. Ως φυτό δεν έχει ιδιαίτερες απαιτήσεις όσον αφορά το έδαφος και μπορεί να αναπτυχθεί κοντά στη θάλασσα και σε εδάφη με υψηλή αλατότητα ή pH. Το καλύτερο έδαφος θεωρείται το ελαφρώς όξινο εύφορο και με καλή αποστράγγιση. Είναι φωτόφυτο αλλά μπορεί να αναπτυχθεί σε μετρίως σκιαζόμενες θέσεις. Το φυτό μπορεί να αναπτυχθεί σε ξηροθερμικές συνθήκες ενώ είναι το πιο ανθεκτικό στο κρύο είδος Αλβιζιάς.

## Παραπομπές


## Εξωτερικοί σύνδεσμοι

Κατηγορία:Χεδρωπά
Κατηγορία:Χλωρίδα της Ασίας
Κατηγορία:Καλλωπιστικά δέντρα
Κατηγορία:Φυλλοβόλα
Οσίν της Αρμενίας

Ο **Οσίν** (*Օշին Ա*, 10 Ιανουαρίου 1283 - 20 Ιουλίου 1320) ήταν βασιλιάς του Αρμενικού Βασιλείου της Κιλικίας, κυβερνώντας από το 1307 έως το 1320. 

## Βιογραφία
Ήταν ο μικρότερος γιος του Λέων Γ΄ της Αρμενίας και της Κεράν της Αρμενίας, έγινε βασιλιάς μετά την δολοφονία του μεγαλύτερου αδελφού του Χετούμ Β΄ και του ανιψιού του Λέοντα Δ΄ (γιο του Χετούμ Β΄) από τον Μογγόλο στρατηγό Βιλαγρού. Ο Μογγόλος αρχηγός Ιλκάν τον υποστήριξε, διατάζοντας την εκτέλεση του Βιλαγρού. Τον διαδέχθηκε ο μικρός γιος του Λέων Ε΄. Πληροφορίες λένε, ότι πιθανώς δηλητηριάστηκε από τον ανιψιό του Οσίν του Κόρυκος.

## Οικογένεια
Νυμφεύτηκε πρώτα την εξαδέλφη του Ισαβέλλα των Χετουμιδών, κόρη του Χετούμ του ιστορικού κυρίου του Κόρυκος και είχε τέκνο:
* Λέων Ε΄ 1310-1341, βασιλιάς της Αρμενίας.

Το 1310 απεβίωσε η Ισαβέλλα και ο Οσίν έκανε δεύτερο γάμο με την Ισαβέλλα των Πουατιέ, κόρη του Ούγου Γ΄ της Κύπρου. Αργότερα τη διαζεύχθηκε.

Το 1316 έκανε τρίτο γάμο με την Ιωάννα των Καπετιδών-Ανζού, κόρη του Φιλίππου Α΄ πρίγκιπα του Τάραντα και είχε γιο τον 
* Γεώργιο, που απεβίωσε 6 ετών.

## Πηγές
* Boase, T. S. R. (1978). The Cilician Kingdom of Armenia. Edinburgh: Scottish Academic Press. 
* Stewart, Angus Donal (2001). The Armenian Kingdom and the Mamluks: War and diplomacy during the reigns of Het'um II (1289–1307).
* Stewart, Angus (2005), "The Assassination of King Het'um II: The Conversion of The Ilkhans and the Armenians", Journal of the Royal Asiatic Society 15: 45–61

## Εξωτερικοί σύνδεσμοι
* 

Κατηγορία:Βασιλείς της Αρμενίας
Κατηγορία:Οίκος των Χετουμιδών
Λέων Ε΄ της Αρμενίας

Ο **Λέων Ε΄** (*Լևոն Ե*, 1309 - 28 Αυγούστου 1341) από τον Οίκο των Χετουμιδών ήταν ηγεμόνας της Μικράς Αρμενίας (Κιλικίας) (1320 - 1341). Ως Λέων Δ΄ είναι βασιλιάς της Μ. Αρμενίας, διότι ο πρώτος Λέων ήταν πρίγκιπας της Μ. Αρμενίας.

## Πρώτα χρόνια

Ήταν γιος και διάδοχος του βασιλιά της Αρμενικής Κιλικίας Οσίν της Αρμενίας. Διαδέχθηκε τον πατέρα του ανήλικος, αντιβασιλιάς και κηδεμόνας του ορίστηκε ο Οσίν του Κόρυκος ξάδελφος του πατέρα του για τον οποίο ακούστηκαν πολλές φήμες ότι τον είχε δηλητηριάσει. Ο ραδιούργος Οσίν Β΄ για να ισχυροποιήσει την εξουσία του σκότωσε πολλά μέλη της βασιλικής οικογένειας, ο Λέων Δ΄ εκβιάστηκε να νυμφευτεί την κόρη του Οσίν Αλίκη.

Την περίοδο που ήταν ανήλικος υπό την κηδεμονία του Οσίν το βασίλειο λεηλατήθηκε από τους Μαμελούκους και τους Μογγόλους. Ο Αιγύπτιος σουλτάνος Νάσερ Μωάμεθ ιμπν Κελαούν επιτέθηκε και λεηλάτησε το Αρμενικό Βασίλειο της Κιλικίας. Ο αντίπαπας Ιωάννης ΚΒ΄ της Αβινιόν υπενθύμισε σε επιστολή του (1 Ιουλίου 1322) στον Μογγόλο κυβερνήτη Αμπού Σαΐντ Μπαχαντούρ Καν (1305 - 1335) την συμμαχία των προγόνων του με τους χριστιανούς και του ζήτησε βοήθεια για την Κιλικία. Την ίδια εποχή σύμφωνα με πολλές φήμες ο Μογγόλος κυβερνήτης ασπάστηκε τον χριστιανισμό, τα στρατεύματα των Μογγόλων έφτασαν ωστόσο στην Κιλικία όταν είχαν σταματήσει οι εχθροπραξίες και έκλεισε ειρήνη 15 ετών ανάμεσα στον Κωνσταντίνο, πατριάρχη των Αρμενίων και τον σουλτάνο της Αιγύπτου.

## Δολοφονία του Οσίν και του Λέοντα

Η εκδίκηση του Λέοντα Δ΄, όταν ενηλικιώθηκε, ήταν σκληρή: ο Οσίν Β΄ του Κορίκος αποκεφαλίστηκε μαζί με τον αδελφό αυτού και το κεφάλι του στάλθηκε στους Μογγόλους. Ο Λέων Δ΄ σταδιακά αποξενώθηκε από τους βαρόνους και τη δύση· όταν δέχθηκε επίθεση από τον Αλ - Νασρ - Μωάμεθ (1337), περιορίστηκε στην υπεράσπιση της ακρόπολης της Σις, αλλά δολοφονήθηκε από τους εξεγερμένους βαρόνους χωρίς να αφήσει διάδοχο. Τον διαδέχθηκε ο εξάδελφός του Γκυ/Κωνσταντίνος Δ΄ των Πουατιέ, γιος του Αμαλρίκ κυρίου της Τύρου και της Ισαβέλλας των Χετουμιδών (αδελφής του Οσίν της Αρμενίας).

## Οικογένεια
Νυμφεύτηκε πρώτα την 2η εξαδέλφη του Αλίκ των Χετουμιδών, κόρη του Οσίν Β΄ κυρίου του Κορίκος (γιου του Χετούμ του ιστορικού) και είχε τέκνο:
* Χετούμ, απεβ. πριν το 1331.

Έπειτα νυμφεύτηκε την Κωνσταντία της Σικελίας, βασίλισσα της Κύπρου κόρη του Φρειδερίκου Β΄ της Σικελίας, οι εγκυμοσύνες της έληξαν με αποβολές.

## Παραπομπές
 		


## Πηγές

*Boase, T. S. R. (1978). The Cilician Kingdom of Armenia. Edinburgh: Scottish Academic Press. 
*Ghazarian, Jacob G (2000). The Armenian Kingdom in Cilicia during the Crusades: The Integration of Cilician Armenians with the Latins (1080–1393). Abingdon: RoutledgeCurzon (Taylor & Francis Group).

## Εξωτερικοί σύνδεσμοι

*Οι ηγεμονίες των Μογγόλων 

Κατηγορία:Οίκος των Χετουμιδών
Κατηγορία:Βασιλείς της Αρμενίας
Χαϊντεραμπάντ

Με το όνομα **Χαϊντεραμπάντ** είναι γνωστές οι πόλεις:

*Χαϊντεραμπάντ (Ινδία)
*Χαϊντεραμπάντ (Πακιστάν)
Πύλη

Όταν αναφερόμαστε στη λέξη *Πύλη* ή *πύλη*, μπορεί να εννοούμε:
* Στην πόρτα, συνήθως μεγάλη.
* Στη διαδικτυακή πύλη
* Στη Λογική πύλη στην Πληροφορική.

## Γεωγραφικοί προσδιορισμοί
* Υψηλή Πύλη, η έδρα της Οθωμανικής αυτοκρατορίας.
* Ωραία Πύλη, η μεσαία από τις τρεις πύλες του ιερού (άγιο βήμα) του ναού.

## Οικισμοί
* Πύλη Βοιωτίας, ορεινός οικισμός του νομού Βοιωτίας, 73 χλμ. ΝΑ της Λιβαδειάς.
* Πύλη Τρικάλων, ημιορεινή κωμόπολη του νομού Τρικάλων.
* Πύλη Φλώρινας, ορεινός οικισμός στη δυτική όχθη της Μικρής Πρέσπας.

Κατηγορία:Αποσαφηνίσεις ελληνικών τοπωνυμίων
Αθανάσιος Βελίκης

Ο **Αθανάσιος Βελίκης** του Νικολάου (Δαφνούδι Σερρών, 1933 - 9 Ιουνίου 2009)  ήταν Έλληνας γιατρός, κλινικάρχης και πολιτικός. Διετέλεσε βουλευτής Πιερίας από το 1989 ως το 1993 με τη ΝΔ.

## Σταδιοδρομία
Έκανε σπουδές Ιατρικής στο Έρλαγκεν της Γερμανίας, όπου ως φοιτητής δίδασκε μαθήματα Ανατομικής σε νεότερους φοιτητές. Εκπαιδεύτηκε στην ειδικότητα της Χειρουργικής στη Ζυρίχη της Ελβετίας. Ίδρυσε στην πιερική πρωτεύουσα την ιδιωτική κλινική Βελίκη, η οποία δεν λειτουργεί πλέον. Εντάχθηκε στο κόμμα της ΝΔ και εξελέγη για πρώτη φορά βουλευτής Πιερίας στις εκλογές του Ιουνίου και Νοεμβρίου του 1989. Για τελευταία φορά εξελέγη βουλευτής στις επόμενες εκλογές, που διεξήχθησαν στις 8 Απριλίου 1990.

Μετά τη δολοφονική απόπειρα της 17 Νοέμβρη εναντίον του υπουργού Γιάννη Παλαιοκρασσά (του οποίου υπήρξε φίλος), ο Αθανάσιος Βελίκης έσπευσε αμέσως να προσφέρει βοήθεια στο Θάνο Αξαρλιάν (θύμα εκείνης της τρομοκρατικής επίθεσης), αλλά διεπίστωσε το θάνατό του.

## Θάνατος
Ο Αθανάσιος Βελίκης συνταξιοδοτήθηκε ως γιατρός το 2006. Πέθανε τον Ιούνιο του 2009, σε ηλικία 76 ετών και κηδεύτηκε στην Κατερίνη.

## Παραπομπές


Κατηγορία:Βουλευτές Πιερίας
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες ιατροί του 21ου αιώνα
Μητροπολίτης Γερμανίας Ιάκωβος

Ο **Μητροπολίτης Ιάκωβος** (κατά κόσμον **Γεώργιος Τζαναβάρης**, 1920-1971) ήταν επίσκοπος της Ορθόδοξης Εκκλησίας και Μητροπολίτης Γερμανίας. Έχασε την ζωή του 1971 σε αυτοκινητιστικό δυστύχημα.

## Βιογραφία
Γεννήθηκε στις 4 Μαρτίου 1920 στο χωριό Αντιάς Καρύστου Ευβοίας. Σπούδασε στη Θεολογική Σχολή της Χάλκης, από την οποία αποφοίτησε το 1942. Στις 29 Ιουνίου 1941 χειροτονήθηκε διάκονος από τον τότε Μητροπολίτη Χαλκηδόνος και μετέπειτα Οικουμενικό Πατριάρχη Μάξιμο, στη Μητρόπολη του οποίου και υπηρέτησε. Το 1946 προσελήφθη ως Κωδικογράφος της Ιεράς Συνόδου του Οικουμενικού Πατριαρχείου. Στις 21 Οκτωβρίου 1947 προήχθη σε Υπογραμματέα και στις 14 Δεκεμβρίου 1950 σε Αρχιγραμματέα της. Την ημέρα των Χριστουγέννων του 1950 χειροτονήθηκε πρεσβύτερος στον Πατριαρχικό Ναό του Αγίου Γεωργίου από τον Πατριάρχη Αθηναγόρα και την ίδια ημέρα έλαβε και το οφίκιο του αρχιμανδρίτη.

Στις 5 Αυγούστου του 1954 εξελέγη Μητροπολίτης Φιλαδελφείας και χειροτονήθηκε επίσκοπος στις 8 Αυγούστου 1954 στον Πατριαρχικό Ναό από τον Πατριάρχη Αθηναγόρα. Το 1964 οι τουρκικές αρχές τον απέλασαν από την Κωνσταντινούπολη ως ανεπιθύμητο και μετέβη στη Βοστώνη. Το 1969 ορίσθηκε από την Ιερά Σύνοδο του Οικουμενικού Πατριαρχείου Πατριαρχικός Έξαρχος της Ιεράς Αρχιεπισκοπής Αυστραλίας.

### Μητροπολίτης Γερμανίας
Στις 12 Αυγούστου 1969 η Ιερά και Αγία Σύνοδος του Οικουμενικού Πατριαρχείου τον εξέλεξε Μητροπολίτη Γερμανίας.
Στις 30 Νοεμβρίου 1969 ενθρονίστηκε από τον Μητροπολίτη Αυστρίας Χρυσόστομο στον Ελληνορθόδοξο Ναό Αγίου Ανδρέου Ντύσσελντορφ.
Επί των ημερών του δημιουργήθηκαν νέες ενορίες και στελεχώθηκε η μητρόπολη με ιερείς. Περιόδευε σε όλη τη χώρα προς βοήθεια και ενίσχυση των Ελλήνων μεταναστών. Ακόμη ξεκίνησε τις διαδικασίες για την νομική αναγνώριση της Μητροπόλεως Γερμανίας από το Γερμανικό κράτος αλλά και τις πρώτες πρωτοβουλίες για τη δημιουργία ορθόδοξης Θεολογικής Σχολής στη Γερμανία, όραμα που δεν πρόλαβε να υλοποιήσει λόγω του πρόωρου θανάτου του. Στο μικρό αυτό χρονικό διάστημα της ποιμαντορίας του διοργάνωσε τέσσερα θεολογικά συνέδρια ώστε οι ιερείς να είναι ενημερωμένοι και καταρτισμένοι για την ορθή επιτέλεση του έργου τους.

Εμφορούμενος από δημοκρατικά ιδεώδη αρνούνταν να τελεί ετήσια δοξολογία για τη χούντα με συνέπεια να δημιουργήσει πολλούς εχθρούς από το  δικτατορικό καθεστώς των Αθηνών. Στις 3 Δεκεμβρίου 1971 σκοτώθηκε κοντά στην πόλη Βύρτσμπουργκ σε αυτοκινητιστικό δυστύχημα. Η εξόδιος ακολουθία του τελέστηκε στη Βόννη στις 7 Δεκεμβρίου 1971. Η υποδοχή της σορού στην Ελλάδα έγινε με ελλιπή παρουσία των τότε δικτατορικών αρχών λόγω της πρότερης δράσης του Ιακώβου και ενταφιάστηκε στην ιδιαίτερη πατρίδα του την Κάρυστο.

## Παραπομπές


Ιακωβος
Ιακωβος
Κατηγορία:Επίσκοποι του 20ού αιώνα
Νίκος Ηλιάδης

Ο **Νικόλαος Ηλιάδης** (Καρπερή Σερρών, 1953 - 23 Ιανουαρίου 2012) ήταν Έλληνας δικηγόρος και πολιτικός. Διετέλεσε βουλευτής Σερρών του ΠΑΣΟΚ από το 1996 ως το 2000.

## Βιογραφικό
Γεννήθηκε στην Καρπερή Σερρών το 1953. Σπούδασε νομικά στο ΑΠΘ. Υπήρξε πρόεδρος του Συλλόγου Φοιτητών της Σχολής Νομικών και Oικονομικών Επιστημών του πανεπιστημίου Θεσσαλονίκης, καθώς και μέλος της ΕΦΕΕ (1975).  ανέλαβε αντιπρόεδρος του Δ.Σ. του ΟΣΕγια λιγους μηνες το 1996 .

Εξελέγη βουλευτής Σερρών  με το ΠΑΣΟΚ κερδίζοντας τις εκλογές του 1996. Ήταν μέλος της Διαρκούς Επιτροπής Παραγωγής και Εμπορίου της Βουλής.

Πέθανε τον Ιανουάριο του 2012 από πνευμονική εμβολή. Ήταν παντρεμένος με τη Σόνια Ηλιάδου και απέκτησαν 2 γιους.

## Παραπομπές


## Πηγές
*  Βιογραφία στον ιστότοπο elections.gr, ανάκτηση 4-5-2013.

Κατηγορία:Έλληνες δικηγόροι του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με το ΠΑΣΟΚ
2732 Βιτ

μικρογραφία|Η τροχιά του αστεροειδούς 2732 Βιτ
Ο **Βιτ (Witt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,711. Ανακαλύφθηκε το 1926 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου και στενογράφου Καρλ Γκούσταβ Βιτ.

## Φυσικά χαρακτηριστικά
Ο φασματικός τύπος του Βιτ είναι **A**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιτ
2733 Χάμινα

Ο **Χάμινα (Hamina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο φινλανδικό δήμο και λιμάνι.

## Φυσικά χαρακτηριστικά
Ο φασματικός τύπος του Χάμινα είναι **Ld**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαμινα
2736 Οπς

Η **Οπς (Ops)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1979 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά της από την Οπς, θεά της γονιμότητας της ρωμαϊκής μυθολογίας.

## Φυσικά χαρακτηριστικά
Ο φασματικός τύπος της Οπς είναι **Xc**. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οπς
2734 Χάσεκ

μικρογραφία|Η τροχιά του αστεροειδούς 2734 Χάσεκ
Ο **Χάσεκ (Hasek)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Τσέχου σατιρικού συγγραφέα Γιάροσλαβ Χάσεκ.

Αξιοσημείωτη είναι η μικρή εκκεντρότητα της τροχιάς του Χάσεκ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Η μέση διάμετρος του Χάσεκ εκτιμάται σε 22,54 χιλιόμετρα, ενώ το γεωμετρικό άλβεδό του είναι 0,096 ± 0,017.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χασεκ
2735 Έλεν

Η **`Ελεν (Ellen)** είναι ένας αστεροειδής που περιφέρεται κοντά στα εσώτατα (προς τον `Ηλιο) όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,32. Είναι ένας από τους πολύ λίγους αστεροειδείς της Κύριας Ζώνης που περιφέρονται γύρω από τον `Ηλιο σε λιγότερο από χίλιες γήινες ημέρες. Ανακαλύφθηκε το 1977 από τους Αμερικανούς αστρονόμους Σελτ Μπας και Τ. Λάουερ, που παρατηρούσαν από το Αστεροσκοπείο του Πάλομαρ, και πήρε το όνομά του από το βαφτιστικό όνομα της συζύγου ενός από τους αστρονόμους που τον ανεκάλυψαν. Δεν πρέπει να συγχέεται με τον αστεροειδή 101 Ελένη.

## Φυσικά χαρακτηριστικά
Ο φασματικός τύπος της `Ελεν είναι **SDU** (κατά Tholen). Η `Ελεν περιστρέφεται γύρω από τον εαυτό της μία φορά κάθε 159 ώρες, μία εξαιρετικά αργή περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελεν
2740 Τσόι

μικρογραφία|3D μοντέλο του αστεροειδούς 2740 Τσόι
Ο **Τσόι (Tsoj)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου (κορεατικής καταγωγής) μουσικού της ροκ Βίκτορ Τσόι.

## Φυσικά χαρακτηριστικά
Η μέση διάμετρος του Τσόι εκτιμάται σε 21,4 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0805 ± 0,024.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσοι
2738 Βιρακότσα

Ο **Βιρακότσα (Viracocha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,386. Ανακαλύφθηκε το 1940 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του από τον ομώνυμο θεό των Ίνκα.

## Φυσικά χαρακτηριστικά
Τα φυσικά χαρακτηριστικά του Βιρακότσα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιρακοχα
2739 Ταγκουαθίπα

Ο **Ταγκουαθίπα (Taguacipa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1952 από τον Αμερικανό αστρονόμο Τζόζεφ Μπρέιντυ, που παρατηρούσε από το Αστεροσκοπείο του όρους Γουίλσον, και πήρε το όνομά του από τον ομώνυμο θεό των Ίνκα.

## Φυσικά χαρακτηριστικά
Η μέση διάμετρος του Ταγκουαθίπα εκτιμάται σε 11,3 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,073 ± 0,022.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταγκουαθιπα
2741 Βαλδίβια

μικρογραφία|3D μοντέλο του αστεροειδούς 2741 Βαλδίβια
Ο **Βαλδίβια (Valdivia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1975 από τους αστρονόμους Κάρλος Τόρες και Σέρχιο Μπάρος, που παρατηρούσαν από τη Θέρο Ελ Ρόμπλε της Χιλής, και πήρε το όνομά του προς τιμή του Ισπανού κονκισταδόρ Πέδρο ντε Βαλδίβια, πρώτου κυβερνήτη της Χιλής.

## Φυσικά χαρακτηριστικά
Τα κυρίως φυσικά χαρακτηριστικά του Βαλδίβια είναι άγνωστα. Ο Βαλδίβια περιστρέφεται γύρω από τον εαυτό του μία φορά κάθε 4 ώρες και 6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλδιβια
Ολυμπιόδωρος

Με το όνομα **Ολυμπιόδωρος** είναι γνωστοί οι:

*Ολυμπιόδωρος (άρχων), επώνυμος άρχων της Αρχαίας Αθήνας κατά το 293 π.Χ.
*Ολυμπιόδωρος ο Σελευκίδας, (περίπου 178 π.Χ), αρχιερεύς στην Κοίλη Συρία και τη Φοινίκη, που όρισε ο Σέλευκος Δ΄ ο Φιλόπατρις
*Ολυμπιόδωρος ο αλχημιστής, αλχημιστής και συγγραφέας του 4ου αιώνα μ.Χ.
*Ολυμπιόδωρος ο Θηβαίος, ιστοριογράφος του 5ου αιώνα από της Θήβες της Αιγύπτου
*Ολυμπιόδωρος ο πρεσβύτερος, περιπατητικός φιλόσοφος του 5ου αιώνα και δάσκαλος του Πρόκλου
*Ολυμπιόδωρος ο Νεότερος, (περίπου 495 - 570), νεοπλατωνικός φιλόσοφος τελευταίος εθνικός επικεφαλής της Σχολής της Αλεξανδρείας και αστρολόγος
Niandra Lades and Usually Just a T-Shirt

Το **Niandra Lades and Usually Just a T-Shirt** είναι το πρώτο στούντιο άλμπουμ του Τζον Φρουσιάντε, κιθαρίστα των Red Hot Chili Peppers. Κυκλοφόρησε στις 8 Μαρτίου 1994 από την American Recordings.
Το άλμπουμ χωρίζεται σε δύο μέρη, το Niandra Lades και το Usually Just a T-Shirt. Το Niandra Lades ηχογραφήθηκε όταν ο Τζον ήταν στους Red Hot Chili Peppers ενώ το Usually Just a T-Shirt
ηχογραφήθηκε μετά την παραίτησή του από την μπάντα και αποτελείται από τραγούδια χωρίς όνομα. Στο ένατο κομμάτι συμμετέχει η τότε κοπέλα του Τζον, Τόνι Όσβαλντ. Την εποχή αυτή ο Τζον έπαιρνε συνεχώς ναρκωτικά, κάτι που θα επιδεινωθεί αργότερα. Επανακυκλοφόρησε το 1999 μετά από έγκριση του Φρουσιάντε. 

## Τραγούδια

**Niandra Lades**

# "As Can Be" – 2:57
# 
# "My Smile Is a Rifle" – 3:48
# 
# "Head (Beach Arab)" – 2:05
# 
# "Big Takeover" (Bad Brains) – 3:18
# 
# "Curtains" – 2:30
# 
# "Running Away into You" – 2:12
# 
# "Mascara" – 3:40
# 
# "Been Insane" – 1:41
# 
# "Skin Blues" – 1:46
# 
# "Your Pussy's Glued to a Building on Fire" – 3:17
# 
# "Blood on My Neck From Success" – 3:09
# 
# "Ten to Butter Blood Voodoo" – 1:59

**Usually Just a T-Shirt**

# Untitled #1 – 0:34
# 
# Untitled #2 – 4:21
# 
# Untitled #3 – 1:50
# 
# Untitled #4 – 1:38
# 
# Untitled #5 – 1:30
# 
# Untitled #6 – 1:29
# 
# Untitled #7 – 1:42
# 
# Untitled #8 – 7:55
# 
# Untitled #9 – 7:04
# 
# Untitled #10 – 0:25
# 
# Untitled #11 – 1:51
# 
# Untitled #12 – 5:27
# 
# Untitled #13 – 1:52

## Εξωτερικοί σύνδεσμοι
Κριτική στο AllMusic

Κατηγορία:Δισκογραφία του Τζον Φρουσιάντε
Κατηγορία:Άλμπουμ του 1994
Πεσόα

Το όνομα Πεσόα μπορεί να αναφέρεται:

# Στον Πορτογάλο συγγραφέα Φερνάντο Πεσσόα
# Στη βραζιλιάνικη πόλη Ζοάο Πεσόα
Estrus EP

Το **Estrus EP** είναι το πρώτο EP του Τζον Φρουσιάντε. Κυκλοφόρησαν μόνο 400-500 κόπιες το 1997 και γι'αυτό είναι πολύ σπάνιο. Το Estrus κυκλοφόρησε στο δεύτερο σόλο δίσκο του Φρουσιάντε, Smile from the Streets You Hold ως Estress ενώ το b-side Outside Space είχε ηχογραφηθεί αρχικά για τον πρώτο δίσκο του Φρουσιάντε, Niandra Lades and Usually Just a T-Shirt και ένα δείγμα του εμφανίζεται στα τελευταία 10 δευτερόλεπτα ενός άλλου κομματιού του Φρουσιάντε, του Mascara.

## Τραγούδια

# "Estrus" – 2:15
# 
# "Outside Space" – 6:27

Κατηγορία:Δισκογραφία του Τζον Φρουσιάντε
Κατηγορία:Άλμπουμ του 1997
Σχολή Κινηματογράφου Παπαντωνόπουλου

Η **Σχολή Κινηματογράφου Παπαντωνόπουλου** (Σχολή Ήχου και Εικόνας) ιδρύθηκε το 1962 στην Αθήνα, από τον Παναγιώτη Α. Παπαντωνόπουλο. Είναι ιδιωτική σχολή Κινηματογράφου με τμήματα σκηνοθεσίας, εικονοληψίας με ιδιαίτερα αναπτυγμένο το τμήμα του ήχου. Οι περισσότεροι ηχολήπτες, έχουν τελειώσει την συγκεκριμένη Σχολή. 

## Ιστορικό
Ο Παναγιώτης Α. Παπαντωνόπουλος ήταν απόφοιτος της Φιλοσοφικής σχολής του Πανεπιστημίου Αθηνών και TV Studio Eng. του North Sydney College of Australia και το πρώτο όνομα που έδωσε στη Σχολή του ήταν *Σχολή Τηλεοράσεως Αθηνών* (Σ.Τ.Α) όπου και έλαβε αναγνώριση από το Υπουργείο Παιδείας. 
Με την τεχνογνωσία του και με ήδη εκπαιδευμένους τεχνικούς ιδρύεται το πρώτο δημόσιο τηλεοπτικό κανάλι στην Ελλάδα το 1967.
Από το 1971 κατασκευάζει ιδιωτικό τηλεοπτικό σταθμό και το 1973 η Σχολή εκπέμπει το δικό της ασπρόμαυρο τηλεοπτικό σήμα από την Πλατεία Κάνιγγος στην Αθήνα και κλείνεται βίαια από την Χούντα. 
Το 1980 αναλαμβάνει την Διεύθυνση της Σχολής η Θεοδοσία Π. Παπαντωνοπούλου.
Το 1981 η Σχολή Παπαντωνόπουλου υπάγεται στο τμήμα Καλλιτεχνικής Εκπαίδευσης του Υπουργείου Πολιτισμού με την υπ' αριθμό 26851/1162/18.8.1981  Υπουργική απόφαση.

Από το 1986 η Σχολή συνεχίζει την ανοδική πορεία της με την υποστήριξη του Αθανασίου Π. Παπαντωνοπούλου στην οργάνωση και τον σχεδιασμό του προγράμματος σπουδών και του Νικόλαου Π. Παπαντωνοπούλου στην οργάνωση της Σχολής. Αποκτά επαγγελματικό εξοπλισμό και εκπαιδεύει τους σπουδαστές της σε καινοτομικές τεχνολογίες.
Από το 1990 μέχρι το τέλος έρχεται πρώτη σε επιτυχίες στις διπλωματικές εξετάσεις του ΥΠΠΟ.
Το 1993 η Σχολή αποκτά ιδιόκτητο Τηλεοπτικό στούντιο λίγα χιλιόμετρα έξω από την Αθήνα.

Ήταν αναγνωρισμένη από το Κράτος και διέκοψε την λειτουργία της τον Σεπτέμβριο του 2003 μετά την ξαφνική παύση αναγνώρισης των Ιδιωτικών Σχολών Κινηματογραφίας από το Υπουργείο Πολιτισμού, λόγω μη εφαρμογής -απο το ίδιο το Υπουργείο- του ν.1158/1981. Ο ν.1158/81 , εφαρμόστηκε από το Υπ. Πολιτισμού, το 2016.

Κατηγορία:Εκπαιδευτικά ιδρύματα στην Αθήνα
Μπιάρνε Στρούστρουπ

Ο **Μπιάρνε Στρούστρουπ** (δαν. *Bjarne Stroustrup*) είναι Δανός επιστήμονας της πληροφορικής, περισσότερο γνωστός ως ο δημιουργός της γλώσσας προγραμματισμού C++. Είναι αυτή τη στιγμή καθηγητής στο Πανεπιστήμιο Τέξας Α&Μ και κατέχει την έδρα της πληροφορικής στο Κολλέγιο Μηχανικής του πανεπιστημίου αυτού.
## Εκπαίδευση
Ο Μπιάρνε Στρούστρουπ γεννήθηκε στις 30 Δεκεμβρίου 1950 στο Ώρχους της Δανίας. Απέκτησε πτυχίο μάστερ στα μαθηματικά και στην πληροφορική από το Πανεπιστήμιο του Ώρχους το 1975 και, εν συνεχεία, το διδακτορικό του δίπλωμα από το Πανεπιστήμιο του Κέμπριτζ το 1979, όπου ήταν μαθητής του Κολλεγίου Τσόρτσιλ. Ο καθηγητής-σύμβουλος της διδακτορικής του διατριβής ήταν ο Ντέιβιντ Ουίλερ.

## Καριέρα
Ο Στρούστρουπ ξεκίνησε την ανάπτυξη της γλώσσας προγραμματισμού C++ το 1978 (τότε ονομαζόταν «C με κλάσεις»). Ο Στρούστρουπ επίσης έγραψε αυτό που θεωρείται ως το πρότυπο βιβλίο για τη γλώσσα αυτή, *[[The C++ Programming Language]]*.

Ήταν επικεφαλής του τμήματος ερευνών στην πληροφορική στο Εργαστήριο ΑΤ&Τ από τη δημιουργία του μέχρι το 2002. Ο Στρούστρουπ εξελέγη μέλος της Εθνική Ακαδημία Μηχανικής το 2004. Σήμερα, εργάζεται στο Πανεπιστήμιο Τέξας Α&Μ και κατέχει την έδρα της πληροφορικής στο Κολλέγιο Μηχανικής του πανεπιστημίου αυτού.

## Παραπομπές


Κατηγορία:Δανοί επιστήμονες υπολογιστών
Κατηγορία:Σχεδιαστές γλωσσών προγραμματισμού
Κατηγορία:C++
Κατηγορία:Παραλήπτες βραβείου Γκρέις Μάρεϊ Χόπερ
Ιωδιούχο καίσιο

Το **Ιωδιούχο Καίσιο** είναι μία ιοντική χημική ένωση με τον χημικό τύπο CsI. Χρησιμοποιείται συχνά ως είσοδος του φωσφόρου από μια ακτινογραφία λυχνίας προβολής εντονότερων εικόνων που βρίσκεται στον εξοπλισμό ακτινοσκόπησης. Οι φωτοκάθοδοι του ιωδιούχου καισίου είναι εξαιρετικά αποδοτικοί στα ακραία υπεριώδη μήκη κύματος .

Μία σημαντική εφαρμογή των κρυστάλλων του ιωδιούχου καισίου, οι οποίοι είναι σπινθηριστές, είναι στην ηλεκτρομαγνητική θερμιδομετρία στον πειραματικό τομέα της φυσικής. Το καθαρό CsI είναι ένα γρήγορο και πυκνό σπινθηροβόλο υλικό με σχετικά υψηλή απόδοση φωτός.
## Παραπομπές


Κατηγορία:Ενώσεις ιωδίου
Κατηγορία:Ενώσεις καισίου
Smile from the Streets You Hold

To **Smile from the Streets You Hold** είναι το δεύτερο σόλο άλμπουμ του Τζον Φρουσιάντε. Κυκλοφόρησε στις 26 Αυγούστου 1997 από την Birdman Records. Ο Φρουσιάντε ήταν τότε ακόμα εθισμένος στα ναρκωτικά οπότε κυκλοφόρησε το άλμπουμ για να κερδίσει χρήματα ώστε να αγοράσει και άλλα. Ο δίσκος είναι μια ανάμειξη τραγουδιών που ηχογραφήθηκαν όταν ο Φρουσιάντε ήταν ακόμα στους Red Hot Chili Peppers και μερικών καινούριων τραγουδιών.Το άλμπουμ περιέχει και δύο ντουέτα με τον Ρίβερ Φίνιξ τα οποία όμως δεν κυκλοφόρησαν λόγω της απαγόρευσης από την οικογένειά του Ρίβερ.

## Τραγούδια

# "Enter a Uh" – 8:06 
#  
# "The Other" – 1:36 
#  
# "Life's a Bath" – 1:18 
#  
# "A Fall Thru the Ground" – 2:24 
#  
# "Poppy Man" – 1:21 
#  
# "I May Again Know John" – 8:47 
#  
# "I'm Always" – 2:33 
#  
# "Nigger Song" – 4:15 
#  
# "Femininity" – 2:35 
#  
# "Breathe" – 6:21 
#  
# "More" – 2:07 
#  
# "For Air" – 3:55 
#  
# "Height Down" – 4:00 
#  
# "Well, I've Been" – 3:06 
#  
# "Smile from the Streets You Hold" – 5:09 
#  
# "I Can't See Until I See Your Eyes" – 1:30 
#  
# "Estress" – 2:17 

## Εξωτερικοί σύνδεσμοι
Κριτική στο AllMusic

Κατηγορία:Δισκογραφία του Τζον Φρουσιάντε
Κατηγορία:Άλμπουμ του 1997
Αγία Σωτήρα (αποσαφήνιση)

Με την ονομασία **Αγία Σωτήρα** μπορεί να αναφέρονται οποιοδήποτετα από τα παρακάτω.

## Οικισμοί
* Αγία Σωτήρα Βοιωτίας
* Αγία Σωτήρα Κοζάνης
* Αγία Σωτήρα Κορινθίας
* Αγία Σωτήρα Μεσσηνίας
* Αγία Σωτήρα Τροιζήνας
* Βρυσόμηλος Μεσσηνίας

## Εκκλησιαστικά κτίσματα

### Μονές

* Μονή Αγίας Σωτήρας Λήμνου

### Ναοί

* Σωτήρα Κοττάκη (Αθήνα)
* Μεταμόρφωση του Σωτήρος (Άρτα)
* Μεταμόρφωση του Σωτήρος (Βίλια)
* Μεταμόρφωση του Σωτήρος Χριστού (Καλύβες)
* Μεταμόρφωση του Σωτήρος (Λαγκάδα)
* Μεταμόρφωση Σωτήρα (Λιβανάτες)
* Μεταμόρφωση του Σωτήρος Χορτιάτη
* Μεταμόρφωση του Σωτήρος Χριστιανουπόλεως

## Δείτε επίσης
* Σωτήρα (αποσαφήνιση)
* Σωτήρας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Μπλε τυρί

Τα **μπλε τυριά** είναι ορισμένα είδη τυριών από αγελαδινό, πρόβειο ή κατσικίσιο γάλα στα οποία έχουν αναπτυχθεί αποικίες από μύκητες του γένους *Penicillium*. Στα τυριά αυτά έχει αναπτυχθεί μπλε ή πράσινη μούχλα και έχουν αποκτήσει μια χαρακτηριστική οσμή. Τα μπλε τυριά εμβολιάζονται με σπόρια από μύκητες πριν ή μετά το πήξιμο και αφήνονται σε περιβάλλον με ελεγχόμενη θερμοκρασία για να αναπτυχθεί η μούχλα. Τα μπλε τυριά τρώγονται σκέτα ή τριμμένα μέσα σε διάφορα πιάτα.

Στην Ευρωπαϊκή Ένωση πολλά μπλε τυριά όπως το ροκφόρ, τη γκοργκοντζόλα και το στίλτον έχουν κατοχυρωθεί ως προστατευόμενη ονομασία προέλευσης (Π.Ο.Π.).

Η χαρακτηριστική γεύση των μπλε τυριών τείνει να είναι έντονη και αλμυρή. Η οσμή τους οφείλεται στους μύκητες αλλά και στα βακτήρια που αναπτύσσονται στο τυρί. Για παράδειγμα το βακτήριο *Brevibacterium linens* ευθύνεται για την μυρωδιά πολλών μπλε τυριών   καθώς και για πολλές οσμές του ανθρώπινου σώματος.

## Ιστορία
Τα μπλε τυριά πιστεύεται ότι ανακαλύφθηκαν τυχαία, όταν τυριά αποθηκεύτηκαν σε υγρές σπηλιές που είχαν το κατάλληλο περιβάλλον για να αναπτυχθούν μύκητες. Το ροκφόρ αναφέρεται σε κείμενα ήδη από το 79 μ.Χ.. Η γκοργκοντζόλα είναι ένα από τα αρχαιότερα μπλε τυριά, έχοντας δημιουργηθεί τον 9ο αιώνα μ.Χ.. Το στίλτον έγινε δημοφιλές σχετικά πρόσφατα κατά την διάρκεια του 18ου αιώνα. Πολλές ποικιλίες μπλε τυριού που δημιουργήθηκαν αργότερα ήταν μια προσπάθεια να καλυφθεί η ζήτηση για ροκφόρ, το οποίο είναι ιδιαίτερα ακριβό.

## Δείτε επίσης
*Ροκφόρ

## Παραπομπές
Ναός (αποσαφήνιση)

Η λέξη **ναός** μπορεί να αναφέρεται:

* Στον τόπο λατρείας για τους πιστούς θρησκείας, ναός. Αναλυτικότερα:
** Στους ναούς της αρχαίας ελληνικής θρησκείας
** Στους χριστιανικούς ναούς ή *εκκλησιές*
** Στον Ναό του Σολομώντα για τον Ιουδαϊσμό
* Στον αστέρα ζ Πρύμνας, ως ιδιαίτερο όνομά του
* Στο μυθικό πρόσωπο Ναός
Γιώργος Κασσάρας

Ο **Γιώργος Κασσάρας** (26 Μαρτίου 1950, Χώρα Καλύμνου) είναι Έλληνας οικονομολόγος και πρώην βουλευτής Δωδεκανήσου.

Ήταν υποψήφιος με το ΠΑΣΟΚ στις εκλογές του 2009 και ορκίστηκε βουλευτής στις 10 Ιανουαρίου 2011, μετά την παραίτηση του Στάθη Κουσουρνά. Στις 12 Φεβρουαρίου 2012 διεγράφη από την κοινοβουλευτική ομάδα του κόμματος, καθώς καταψήφισε το δεύτερο μνημόνιο, και παρέμεινε ανεξάρτητος βουλευτής έως τον Απρίλιο του 2012. Από τον Μάρτιο έως τον Ιούλιο του 2019 ήταν γενικός γραμματέας Αιγαίου και Νησιωτικής Πολιτικής στο Υπουργείο Ναυτιλίας και Νησιωτικής Πολιτικής στην κυβέρνηση του Αλέξη Τσίπρα.

## Παραπομπές


## Εξωτερικοί σύνδεσμοι
*Προσωπικό blog

Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Δωδεκανήσου
Κατηγορία:Έλληνες βουλευτές διαγραφέντες
Κατηγορία:Έλληνες Γενικοί Γραμματείς
2742 Γκίμπσον

Ο **Γκίμπσον (Gibson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1981 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομα του Αμερικανού αστρονόμου Τζέιμς Γκίμπσον.

## Φυσικά χαρακτηριστικά
Τα φυσικά χαρακτηριστικά του Γκίμπσον είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκιμπσον
Τριφθοριούχο πλουτώνιο

Το **Τριφθοριούχο Πλουτώνιο** είναι η χημική ένωση με τον τύπο PuF3. Σχηματίζει βιολετί κρυστάλλους. Το PuF3 έχει την δομή του LaF3, όπου ο συντονισμός γύρω από τα άτομα πλουτωνίου είναι πολύπλοκος και συνήθως περιγράφεται ως τρικαλυμμένος τριγωνικός πρισματικός .
## Αντιδράσεις
Μία μέθοδος καθίζησης τριφθοριούχου πλουτωνίου έχει διερευνηθεί ως εναλλακτική λύση στην τυπική μέθοδο υπεροξειδίου πλουτωνίου για ανάκτηση του πλουτωνίου  από το διάλυμα, όπως αυτή από ένα πυρηνικό εργοστάσιο επανεπεξεργασίας . Μια μελέτη το 1957 από το Εθνικό Εργαστήριο του Λος Άλαμος ανέφερε ότι είναι λιγότερο αποτελεσματική ανάκτηση από την παραδοσιακή μέθοδο , ενώ μια πιο πρόσφατη μελέτη που χρηματοδοτείται από το Γραφείο Επιστημονικής και Τεχνικής Πληροφόρησης των Ηνωμένων Πολιτειών διαπίστωσε ότι είναι μία από τις πιο αποτελεσματικές μεθόδους . Το τριφθοριούχο πλουτώνιο μπορεί να χρησιμοποιηθεί για την παρασκευή του κράματος πλουτωνίου-γαλλίου αντί να υπάρξει περισσότερη δυσκολία στον χειρισμό μεταλλικού πλουτωνίου.
## Παραπομπές


Κατηγορία:Ενώσεις πλουτωνίου
Κατηγορία:Ανόργανες ενώσεις φθορίου
Δημοτικό Στάδιο Κιλκίς

Το **Δημοτικό Στάδιο Κιλκίς** έχει χωρητικότητα  6.000 φιλάθλων. 

Το γήπεδο περιέχει φυσικό χλοοτάπητα και στίβο. Είναι έδρα του Κιλκισιακού μετά την συγχώνευση της τοπικής ΑΕΚ, του Άρη και του Μεγάλου Αλέξανδρου Κιλκίς. Το γήπεδο έχει προβολείς αλλά δεν έχουν τοποθετηθεί ακόμα πλαστικά καρεκλάκια. 

Το γήπεδο διαχειρίζεται ο δήμος Κιλκίς και βρίσκεται στο Κιλκίς απέναντι από το 1ο Γυμνάσιο της πόλης.

Το στάδιο επίσης χρησιμοποιείται απο ομάδες στίβου, από τον Αλέξανδρο Κιλκίς για τους αγώνες της Γ' Εθνικής της περιόδου 2018-19 και πολλές φορές από την ΕΠΣ Κιλκίς

## Εγκαταστάσεις
Στις εγκαταστάσεις του χώρου του σταδίου περιλαμβάνονται:
* Στίβος, επιστρωμένος με ταρτάν 8 διαδρόμων
*  σκάμματα αλμάτων
* Γυμναστήριο
* Αποδυτήρια

## Πηγές
*Στάδιο Κιλκίς

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στο Κιλκίς
Κατηγορία:Α.Ο. Κιλκισιακός
Οξείδιο του σιδήρου

**Οξείδιο του σιδήρου** είναι μία μαύρη σκόνη με το χημικό τύπο FeO. Αποτελείται από το χημικό στοιχείο σιδήρος στην κατάσταση οξειδώσεως 2, συνδεδεμένο με το οξυγόνο. Η ορυκτή μορφή του είναι γνωστή ως βουστίτης. Το FeO δεν πρέπει να συγχέεται με τη σκουριά, η οποία συνήθως αποτελείται από ένυδρο τριοξείδιο του σιδήρου. Ο όρος μπορεί να χρησιμοποιηθεί πιο χαλαρά για μία μη-στοιχειομετρική ένωση ως ο λόγος των στοιχείων σίδηρος και οξυγόνο μπορεί να ποικίλλει· τα δείγματα είναι τυπικά έλλειψη σιδήρου με συνθέσεις που κυμαίνονται από Fe0.84Ο προς Fe0.95Ο .
## Παρασκευή

## Παραπομπές


Κατηγορία:Ενώσεις σιδήρου
Κατηγορία:Οξείδια
Μαρία Μελισσηνή

Η **Μαρία Μελισσηνή** ήταν Ελληνίδα δούκισσα των Αθηνών κατά την Φραγκοκρατία. Σε κάποιες πηγές αναφέρεται και Μαρία Ατσαγιόλι ή Μελισσηνή. Ήταν σύζυγος του Αντόνιο Α΄ Ατσαγιόλι· δεν απέκτησαν παιδιά. Ήταν από οικογένεια ευγενών της Πελοποννήσου, πήρε μάλιστα προίκα μεγάλες εκτάσεις στη Μεσσηνία και τη Λακωνία.

Το 1435, όταν πέθανε ο σύζυγός της Αντόνιο Α΄, η Μαρία προσπάθησε να διώξει από το δουκάτο τους Φράγκους συνεργαζόμενη με την οικογένεια Χαλκοκονδύλη και να κρατήσει το δουκάτο για τον εαυτό της υπό Ρωμαϊκή εξουσία. Για αυτόν τον σκοπό έστειλε τον συγγενή της Γεώργιο Χαλκοκονδύλη στον σουλτάνο
Μουράτ Β΄ να την αναγνωρίσει ως νόμιμη διάδοχο στο δουκάτο, με αντάλλαγμα να του δώσει εκτάσεις στην Πελοπόννησο.

Ενώ ο Χαλκοκονδύλης βρισκόταν στο ταξίδι για τις διαπραγματεύσεις με τον Σουλτάνο, μαθαίνοντάς το οι Αθηναίοι εξεγέρθηκαν, έδιωξαν την οικογένεια της Μαρίας και έπειτα -μόλις επέστρεψε- και τον ίδιο. Μάλιστα διόρισαν νέο δούκα τον Νέριο Β΄ Ατσαγιόλι, γιο του Φραντσέσκο Ατσαγιόλι (εξαδέλφου τού Αντωνίου Α΄).

## Πηγές
* Καταλανοί εν τη Ανατολή : οις προσετέθη και ανέκδοτος της χρονολογίας των Αθηνών, υπό Επαμ. Ι. Σταματιάδου, δαπάνη Κωνστ. Αντωνιάδου. -- [Αθήναι] : εκ του τυπογραφείου Κ. Αντωνιάδου, 1869. -- 255, 256 σ.

Κατηγορία:Δούκισσες των Αθηνών
Κατηγορία:Οικογένεια Ατσαγιόλι
Μαρία
Αλέξανδρος Θεοδοσόπουλος

Ο **Αλέξανδρος ή Αλέκος Θεοδοσόπουλος** (1900 - 1967) ήταν Έλληνας δημοσιογράφος και πολιτικός από τη Φθιώτιδα.

## Βιογραφικό
Γεννήθηκε στον Άγιο Γεώργιο Φθιώτιδας. Ήταν γιος του Γεωργίου Θεοδοσόπουλου και της Βασιλικής Χορμόβα από το Γαρδίκι. 

Ήταν δημοσιογράφος με μεγάλο κύρος και επιβολή. Στις εκλογές του 1935 ήταν υποψήφιος βουλευτής με το Κόμμα Φιλελευθέρων. Στις 11 Απριλίου του 1953 ο Βασιλιάς Παύλος του απένειμε τον Χρυσούν Σταυρόν του Τάγματος Γεωργίου Α'. Το 1963 ανέλαβε Υφυπουργός παρά τη Προεδρία της Κυβερνήσεως και Υπουργός Τύπου στην Υπηρεσιακή κυβέρνηση του Στυλιανού Μαυρομιχάλη. Το έτος 1966 η ΕΣΗΕΑ του απένειμε το "Χρυσούν Εύσημον Δημοσιογραφίας, εις αναγνώρισιν των πολλαπλών υπηρεσιών τας οποίας προσέφερε στο επάγγελμα."

## Πηγές
*Τάκης Ευθυμίου, *Αλέξανδρος Θεοδοσόπουλος - ο δημοσιογράφος, ο διανοούμενος, ο άνθρωπος*

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες υπουργοί Τύπου
Κατηγορία:Χρυσός Σταυρός του Τάγματος του Γεωργίου Α΄
Ελένη Μούρνου

Η **Λένα Μούρνου** είναι Ελληνίδα διεθνής αθλήτρια της χειροσφαίρισης. Γεννήθηκε στη Βέροια το 1994. Αγωνίζεται στη θέση του *Αριστερού Ίντερ*. Θεωρείται από τα μεγαλύτερα ταλέντα στην Ελλάδα και έχει μεγάλη ευχέρεια στο σκοράρισμα. Είναι διεθνής σε σάλα και άμμο.

## Σταδιοδρομία
Το 2012 μεταγράφηκε με δανεισμό από την ομάδα του Φίλιππου Βέροιας στην πρωταθλήτρια Ελλάδας 2011-2012 ομάδα της Ορμής ΛΟΥΞ Πάτρας. Με το πέρας του πρωταθλήματος 2012-2013 ψηφίστηκε ως *η κορυφαία αθλήτρια του πρωταθλήματος*, ενώ ταυτόχρονα ψηφίστηκε και στην καλύτερη επτάδα του πρωταθλήματος. Το 2013 πήρε μεταγραφή στην πρωταθλήτρια Ελλάδας 2012-2013 ομάδα του Π.Α.Ο.Κ. ενώ το 2014 επέστρεψε στην ομάδα της Ορμής Πάτρας. Το 2015 υπέγραψε ξανά συμβόλαιο συνεργασίας με την ομάδα του Π.Α.Ο.Κ. στον οποίο παρέμεινε για τις αγωνιστικές σεζόν. Τη σεζόν 2018-2019 αγωνίστηκε με τα χρώματα της Αναγέννησης Άρτας ενώ επέστρεψε το καλοκαίρι του 2019 στον ΠΑΟΚ υπογράφοντας εκ νέου συμβόλαιο συνεργασίας. Τον Οκτώβριο του 2020 επέστρεψε στην ομάδα της Αναγέννησης Άρτας.

## Τίτλοι
* Χρυσό μετάλλιο με την Εθνική Ελλάδας στο Μπιτς Χάντμπολ στο Παγκόσμιο Πρωτάθλημα: 2018
* Χρυσό μετάλλιο με την Εθνική Ελλάδας στο Μπιτς Χάντμπολ στους II Παράκτιους Μεσογειακούς Αγώνες: 2019
* Αργυρό μετάλλιο με την Εθνική Ελλάδας στο Μπιτς Χάντμπολ στους I Παράκτιους Μεσογειακούς Αγώνες: 2015
* Δευτεραθλήτρια Ευρώπης (αργυρό μετάλλιο) στο Μπιτς Χάντμπολ (EBT Masters): 2016 (Σπάρτακος Α.Σ.)
* Πρωταθλήτρια Ελλάδας (1): 2020 (ΠΑΟΚ)
* Κυπελλούχος Ελλάδας (3): 2014, 2016, 2020 (ΠΑΟΚ)
* Πρωταθλήτρια στο Πανελλήνιο πρωτάθλημα Μπιτς Χάντμπολ (4): 2015, 2016, 2018, 2019 (Σπάρτακος Α.Σ.)
* Κυπελλούχος στο Πανελλήνιο Κύπελλο Μπιτς Χάντμπολ (5): 2015, 2016, 2017, 2018, 2019 (Σπάρτακος Α.Σ.)

## Διακρίσεις
* 6η θέση στο Ευρωπαϊκό Πρωτάθλημα Beach Handball: 2017
* Φιναλίστ πρωταθλήματος Ελλάδας: 2013, 2015 (Ορμή)
* Φιναλίστ πρωταθλήματος Μπιτς Χάντμπολ: 2017 (Σπάρτακος Α.Σ.)
* Καλύτερη Παίκτρια (MVP) της Α1 Εθνικής: 2013
* Καλύτερη Παίκτρια (MVP) τελικού Κυπέλλου: 2016
* Μέλος της καλύτερης επτάδας του πρωταθλήματος: 2013

## Παραπομπές


## Εξωτερικοί σύνδεσμοι
* Προφίλ της αθλήτριας από την Ευρωπαϊκή Ομοσπονδία Χάντμπολ
* Συνέντευξη στο greekhandball.com. 12 Φεβρουαρίου 2020.

Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Ορμής Πάτρας
Γεωγραφικός πόλος

μικρογραφία| Απεικονίζεται ο γεωγραφικός άξονας της περιστροφής Α (σε πράσινο). Εμφανίζεται ο βόρειος γεωγραφικός πόλος Α1 και ο Νότιος γεωγραφικός πόλος Α2. Εμφανίζεται επίσης ένα μαγνητικό πεδίο και ο μαγνητικός άξονας περιστροφής Β (σε μπλε) και ο βόρειος μαγνητικός πόλος Β1 και ο νότιος μαγνητικός πόλος Β2.
Ως **γεωγραφικοί πόλοι** εννοούνται τα δύο σημεία στη Γη όπου ο άξονας περιστροφής της Γης τέμνει την επιφάνειά της Γης. Ο Βόρειος Πόλος βρίσκεται στον Αρκτικό Ωκεανό, ενώ ο Νότιος Πόλος βρίσκεται στην επιφάνεια της Ανταρκτικής. Οι δύο πόλοι εντοπίζονται και στους υπόλοιπους πλανήτες και δορυφόρους του ηλιακού συστήματος. Στους υπόλοιπους πλανήτες και δορυφόρους ο βόρειος πόλος βρίσκεται στην ίδια πλευρά του αμετάβλητου επιπέδου με τον Βόρειο πόλο της Γης. 

Σε σχέση με την επιφάνεια της Γης, η θέση των γεωγραφικών πόλων μεταβάλλεται κατά λίγα μέτρα σε περιόδους κάποιων ετών. Αυτός είναι ένας συνδυασμός της ταλάντωσης του Τσάντλερ, μια ελεύθερη ταλάντωση η οποία διαρκεί περίπου 433 ημέρες. Αυτή είναι μια ετήσια κίνηση η οποία ανταποκρίνεται στις εποχιακές κινήσεις των αέριων μαζών που μεταφέρουν αέρα και νερό. Επίσης αποτελεί μια παράτυπη μετατόπιση προς τον 80ο δυτικό μεσημβρινό.Καθώς η χαρτογραφία απαιτεί τη δήλωση των ακριβών και αμετάβλητων γεωγραφικών συντεταγμένων, οι μέσες τοποθεσίες των γεωγραφικών πόλων θεωρούνται σταθεροί χαρτογραφικοί πόλοι και αποτελούν τα σημεία όπου διασταυρώνονται οι μεγάλοι κύκλοι του γεωγραφικού πλάτους ενός σώματος.

## Παραπομπές

Κατηγορία:Πολικές περιοχές της Γης
Κατηγορία:Γεωδαισία
Μαυροτσικνιάς

Ο **Μαυροτσικνιάς** (*Egretta ardesiaca*) είναι ένα αφρικανικό είδος ερωδιού. Είναι ένας μεσαίου μεγέθους (42 με 26 εκατοστά ύψος) ερωδιός με μαύρο φτέρωμα και κίτρινα πόδια. Η κατανομή του είδους είναι νοτίως της Σαχάρας και ζει σε ρηχά ανοικτά νερά, κυρίως σε λίμνες με γλυκό νερό. Επίσης μπορεί να βρεθεί σε βάλτους, όχθες ποταμών και σπανιότερα σε πλημμυρισμένα λιβάδια. Η περιοχή αναπαραγωγής του είναι ανάμεσα στη Σενεγάλη και το Σουδάν. Ζει κυρίως στο ανατολικό τμήμα της Αφρικανικής ηπείρου. Επίσης έχει παρατηρηθεί μία φορά και στην Ελλάδα και πιο συγκεκριμένα κοντά στο Μεσολόγγι το 2012. Αυτή ήταν η πρώτη φορά που το είδος παρατηρήθηκε στην ηπειρωτική Ευρώπη. Δεν πρέπει να συγχέεται με ένα άλλο πουλί της οικογένειας των ερωδιίδων που ονομάζεται επίσης μαυροτσικνιάς (Egretta gularis).

Ο μαυροτσικνιάς έχει μια ενδιαφέρουσα μέθοδο κυνηγιού, φέρνει τις φτερούγες του μπροστά, καλύπτοντας κεφάλι και λαιμό. Από μακριά, μοιάζει με ολοστρόγγυλη μαύρη ομπρέλα πάνω από την επιφάνεια του νερού. Έτσι δημιουργεί ένα σκοτεινό σημείο που προσελκύει τα ψάρια. Μερικοί μαυροτσικνιάδες τρέφονται μοναχικά, ενώ άλλοι σε ομάδες μέχρι και 50 ατόμων. Ο μαυροτσικνιάς κυνηγάει τη μέρα και συγκεκριμένα προτιμάει το ηλιοβασίλεμα. Η κύρια τροφή του είναι ψάρια και σπανιότερα έντομα, οστρακόδερμα και αμφίβια.

Τη νύχτα κουρνιάζουν ομαδικά. Συνήθως ο μαυροτσικνιάς φτιάχνει τη φωλιά του από κλαδιά τα οποία τοποθετεί σε δέντρα, θάμνους ή καλάμια. Φτιάχνουν τις φωλιές τους κατά την περίοδο των βροχών, σχηματίζοντας αποικίες εκατοντάδων ατόμων. Ο μαυροτσικνιάς γεννάει δύο με τρία αυγά μπλε χρώματος.

## Παραπομπές


Κατηγορία:Ερωδιίδες
Κατηγορία:Πτηνά της Αφρικής
Ελένη Καρασαββίδου

Η **Ελένη Καρασαββίδου** γεννήθηκε στον Κολινδρό Πιερίας το 1972 και είναι ειδική γραμματέας της Εταιρείας Συγγραφέων Βορείου Ελλάδος.

## Βιογραφία
Σπούδασε παιδαγωγική και κατόπιν ΜΜΕ στο ΑΠΘ. Επίσης, με υποτροφία του Πανεπιστημίου του Νότιγχαμ "Cultural Studies" (Ma) και Γλωσσική Πολιτισμική Παιδεία (μεταπτυχιακό) στην Παιδαγωγική Σχολή του ΑΠΘ. 

Τιμήθηκε με υποτροφία επίδοσης από το Ίδρυμα Κρατικών Υποτροφιών κι έχει συμμετοχή σε ελληνικά και διεθνή συνέδρια. 

Αρκετά άρθρα της δημοσιεύτηκαν σε επιστημονικά κι έγκυρα λογοτεχνικά περιοδικά κι εφημερίδες στην Ελλάδα και στο εξωτερικό. 

Είναι μέλος διάφορων κοινωνικών και πολιτιστικών φορέων, όπως στο Δ.Σ. του Διεθνούς Δικτύου για τα Δικαιώματα του Παιδιού στην Πόλη CRIN υπό την αιγίδα της UNICEF, του Παγκόσμιου Δικτύου Πολιτισμικής Έρευνας, του Παρατηρητηρίου Διεθνών Οργανισμών και Παγκοσμιοποίησης και στο ΔΣ του Συνδέσμου Byron για τον Πολιτισμό και τον Φιλελληνισμό κ.ά.).

Περιλαμβάνεται στο διεθνές επίσημο Who is Who, ενώ συμμετέχει έμπρακτα σε πολιτικούς φορείς διεθνώς και σε κοινωνικά κινήματα. Έχει διοργανώσει πολιτιστικές εκδηλώσεις, έχει ιδρύσει την "Art Attack", έχει αποσπάσει τιμητικές διακρίσεις από φορείς και διαγωνισμούς στην Ελλάδα και στη Γερμανία, ενώ έχει εκδώσει λογοτεχνικά και βιβλία δοκιμιακού περιεχομένου. 

Έχει βραβευτεί στον διαγωνισμό της *[[Ελευθεροτυπία (εφημερίδα)|Ελευθεροτυπίας]]* για πρωτοεμφανιζόμενους συγγραφείς, ενώ συμμετείχε στην ειδική έκδοση της ίδιας εφημερίδας (εκδόσεις Φυτράκη). Έχει ανθολογηθεί και αρθρογραφεί στον ημερήσιο Τύπο. Το 2000, πραγματοποιήθηκε για το έργο της τιμητική εκδήλωση στην Αθήνα από την ΕΠΟΣ υπό την αιγίδα και χορηγία του Υπουργείου Πολιτισμού, ενώ τιμήθηκε με μετάλλιο από την UNESCO στον Πειραιά το 2003 και με βραβείο από τον Κούρο Ευρωπού το 2007. 

Είναι διδάκτορας στο ΤΕΠΑΕ του ΑΠΘ και περιστασιακή επιστημονική συνεργάτης στο Μεταπτυχιακό του. 

Αρθρογραφεί στην Τηλεόραση Χωρίς Σύνορα, στην Ελεύθερη Ζώνη, στην *[[Αυγή (εφημερίδα)|Αυγή]]*, παλαιότερα στην Εποχή και στη Θεσσαλονίκη. 

Ανήκει στην ποιητική γενιά του 2000.

## Παραπομπές


Κατηγορία:Ελληνίδες συγγραφείς
Αριστείδης Σπαθάκης

Ο **Αριστείδης Σπαθάκης** (1837-1897) ήταν Έλληνας παιδαγωγός και συγγραφέας. Μετά τις σπουδές του στη Ριζάρειο Σχολή έκανε σπουδές Φιλολογίας στο πανεπιστήμιο των Αθηνών, Σε ηλικία 26 ετών εστάλη από την κυβέρνηση στη Γερμανία, όπου επιδόθηκε στην παιδαγωγική. Εν συνεχεία δίδαξε ως καθηγητής στο Αρσάκειο. Το έργο του "Παιδαγωγός" μεταφράστηκε και στα βουλγαρικά.

## Επιλεγμένα έργα
### Έργα
**Ιστορία της παιδαγωγικής*
**Λογική και ψυχολογία*
**Εγχειρίδιον παιδαγωγικής* (1875)
* *Παιδαγωγός* (1882)
**Οικιακή παιδαγωγική*
**Σχολική παιδαγωγική*
**Περί ψυχής έκθεσις ιστορική : Αρχαία εποχή-Πατέρες και διδάσκαλοι της εκκλησίας-Μεσαιωνική εποχή-Νεωτέρα εποχή-Συμπεράσματα* (Αθήνα 1953)

### Άρθρα
* «Περί της φιλοκαλίας και φιλομουσίας των αρχαιοτάτων Ελλήνων» (Ημερολόγιον Σκόκου, τ. 4, No 0 (1889), σελ. 289-293)
* «Περί των γυναικών παρά τοις αρχαιοτάτοις Έλλησιν» (δημοσιεύθηκε σε: Ποικίλη Στοά, τ. 5, No 1 (1885), σελ. 160-168)
* «Περί των παιδαγωγικών ενεργειών του Πεσταλότση» (δημοσιεύθηκε σε: Παρνασσός, τ. 1, No. 5 (1877), σελ. 342-357)
* «Περί της κατ’ Αριστοτέλην Παιδείας» (δημοσιεύτηκε σε: Παρνασσός; τ. 5, No. 3 (1881), σελ. 226-244)

## Παραπομπές


## Πηγές

*Εγκυκλοπαιδικό Λεξικό Ελευθερουδάκη, τ. 11.
*Πανδέκτης

Κατηγορία:Έλληνες συγγραφείς του 19ου αιώνα
Κατηγορία:Έλληνες παιδαγωγοί